คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๔/๒๕๕๘เรื่องการดำเนินการเพื่อประโยชน์แก่การจัดทำรัฐธรรมนูญและการปฏิรูป ตามที่กระบวนการยกร่างรัฐธรรมนูญและการปฏิรูปประเทศในด้านต่าง ๆกำลังดำเนินไปตามแผนและขั้นตอนสามระยะของคณะรักษาความสงบแห่งชาติซึ่งขณะนี้อยู่ในระยะที่สองนั้นโดยที่มีเสียงวิพากษ์วิจารณ์และข้อเสนอแนะที่แตกต่างหลากหลายหากมิได้สร้างความรับรู้ความเข้าใจเสียแต่แรกก็อาจนำไปสู่ความขัดแย้งในสังคมจนกระทบต่อความสามัคคีความสมานฉันท์ และเป็นอุปสรรคต่อการพัฒนากระบวนการประชาธิปไตยได้สมควรสร้างความรับรู้ความเข้าใจแก่ผู้เกี่ยวข้องและประชาชนเกี่ยวกับมาตรการป้องกันแก้ไข และเยียวยาวิกฤตการณ์ทางการเมืองการปฏิรูปกระบวนการจัดทำรัฐธรรมนูญและหลักการสำคัญของรัฐธรรมนูญที่เหมาะสมกับความต้องการของประชาชนและประเทศชาติโดยอาศัยประสบการณ์ในต่างประเทศที่อาจนำมาดัดแปลงหรือประยุกต์ใช้ให้เป็นประโยชน์ต่อประเทศไทยโดยที่มาตรา ๔๒ ของรัฐธรรมนูญแห่งราชอาณาจักรไทย (ฉบับชั่วคราว)พุทธศักราช ๒๕๕๗ บัญญัติให้ในกรณีที่คณะรักษาความสงบแห่งชาติเห็นว่าคณะรัฐมนตรีควรดำเนินการตามอำนาจหน้าที่ในเรื่องใดให้คณะรักษาความสงบแห่งชาติแจ้งให้คณะรัฐมนตรีทราบเพื่อดำเนินการตามอำนาจหน้าที่ต่อไปคณะรักษาความสงบแห่งชาติจึงมีคำสั่งดังต่อไปนี้ข้อ ๑[๑]คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๒ให้มีคณะทำงานคณะหนึ่งทำหน้าที่ประสานงานกับหน่วยงานและองค์กรต่าง ๆ เช่นกระทรวงการต่างประเทศ สถาบันอุดมศึกษาของรัฐตามที่เห็นสมควร สถาบันพระปกเกล้า และองค์กรทั้งห้าตามรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗ ได้แก่ คณะรักษาความสงบแห่งชาติ คณะรัฐมนตรีสภานิติบัญญัติแห่งชาติ สภาปฏิรูปแห่งชาติ และคณะกรรมาธิการยกร่างรัฐธรรมนูญเพื่อพิจารณาเชิญผู้ทรงคุณวุฒิจากต่างประเทศด้านการเมืองการปกครองการจัดทำรัฐธรรมนูญ การปฏิรูปการแก้ปัญหาวิกฤตการณ์และความขัดแย้งทางการเมืองที่เคยเกิดขึ้นในประเทศเหล่านั้นโดยเฉพาะประเทศที่มีประสบการณ์ในการจัดทำรัฐธรรมนูญและการปฏิรูปภายหลังวิกฤตการณ์และการเปลี่ยนแปลงทางการเมืองมาให้ประสบการณ์และความเข้าใจในการพัฒนาประเทศไปสู่ระบอบประชาธิปไตยและการปฏิรูปประเทศเพื่อนำไปสู่ระบอบประชาธิปไตยอันสมบูรณ์โดยคำนึงถึงสถานการณ์ในประเทศไทย ซึ่งวิกฤตความขัดแย้งอาจแตกต่างจากต่างประเทศและคำนึงถึงความต้องการของประชาชน โดยไม่ขัดแย้งกับหลักการอันเป็นสากลตลอดจนหลักประชาธิปไตยอันมีพระมหากษัตริย์ทรงเป็นประมุขตามประเพณีการปกครองของประเทศไทยโดยไม่เกี่ยวกับการวิพากษ์หรือพิจารณ์ร่างรัฐธรรมนูญที่กำลังจัดทำและไม่กระทบต่อความคืบหน้าของกระบวนการยกร่างรัฐธรรมนูญที่กำลังดำเนินการอยู่ทั้งนี้ให้สถาบันพระปกเกล้าเป็นหน่วยธุรการและให้คณะทำงานดังกล่าวดำเนินการตามคำสั่งนี้โดยเร่งด่วนคณะทำงานประกอบด้วย(๑)ผู้ดำรงตำแหน่งในคณะรักษาความสงบแห่งชาติ ประธานคณะทำงานที่หัวหน้าคณะรักษาความสงบแห่งชาติมอบหมาย(๒)รองนายกรัฐมนตรีที่นายกรัฐมนตรีมอบหมาย คณะทำงาน(๓) รองประธานสภานิติบัญญัติแห่งชาติ คณะทำงานที่ประธานสภานิติบัญญัติแห่งชาติมอบหมาย(๔) รองประธานสภาปฏิรูปแห่งชาติ คณะทำงานที่ประธานสภาปฏิรูปแห่งชาติมอบหมาย(๕)รองประธานคณะกรรมาธิการยกร่างรัฐธรรมนูญ คณะทำงานที่ประธานคณะกรรมาธิการยกร่างรัฐธรรมนูญมอบหมาย(๖) ปลัดกระทรวงการต่างประเทศ คณะทำงาน(๗) เลขาธิการคณะกรรมการกฤษฎีกา คณะทำงาน(๘) เลขาธิการสถาบันพระปกเกล้า คณะทำงานและเลขานุการข้อ ๓ นอกจากการดำเนินการตามข้อ ๒ แล้วให้คณะทำงานจัดให้มีการศึกษาวิจัยเปรียบเทียบและระบุปัญหาที่เกิดจากการบังคับใช้รัฐธรรมนูญฉบับพ.ศ. ๒๕๔๐ และ พ.ศ. ๒๕๕๐ ซึ่งเคยมีข้อท้วงติงว่าเป็นอุปสรรคต่อการพัฒนาการเมืองของไทยหรือไม่ตอบสนองต่อการแก้วิกฤตการณ์ของประเทศ พร้อมทั้งให้จัดทำข้อเสนอแนะด้วยในการดำเนินการดังกล่าว คณะทำงานจะมอบหมายหรือว่าจ้างให้บุคคลคณะบุคคล หรือองค์กรใดดำเนินการหรือนำผลการศึกษาที่เคยมีผู้ทำไว้แล้วมาเรียบเรียงและจัดหมวดหมู่ให้เป็นไปตามกรอบที่กำหนดไว้ในวรรคก่อนพร้อมทั้งเสนอความเห็นประกอบก็ได้ ทั้งนี้ให้ทุกฝ่ายที่เกี่ยวข้องดำเนินการโดยไม่มีอคติและตรงต่อสภาพปัญหาที่เป็นจริงให้แล้วเสร็จโดยเร็วเพื่อนำไปใช้ประโยชน์ได้ทันการจัดทำรัฐธรรมนูญและการพิจารณาของผู้เกี่ยวข้องตลอดจนช่วยสร้างความรับรู้ความเข้าใจที่ถูกต้องแก่ประชาชนข้อ ๔ ให้คณะทำงานตามข้อ ๒ดำเนินการต่อไปในลักษณะเดียวกันตามข้อ ๓ โดยอนุโลมเพื่อใช้เป็นแนวทางเสนอแนะการปฏิรูปประเทศในด้านต่าง ๆข้อ ๕ขั้นตอนและวิธีดำเนินการให้เป็นไปตามที่คณะทำงานกำหนดบนพื้นฐานของความโปร่งใสความสอดคล้องกับหลักวิชาอันเป็นที่ยอมรับทั่วไป การปราศจากอคติและการมุ่งให้ประชาชนได้รับประโยชน์ ในกรณีที่ไม่อาจดำเนินการในเรื่องใดโดยเร่งด่วนได้เพราะไม่สอดคล้องกับกฎหมายกฎ หรือระเบียบของทางราชการให้คณะทำงานขอคำวินิจฉัยจากหัวหน้าคณะรักษาความสงบแห่งชาติแล้วดำเนินการไปตามคำวินิจฉัยนั้นให้สำนักงบประมาณจัดงบประมาณแก่คณะทำงานเพื่อดำเนินการตามคำสั่งนี้ตามความจำเป็นเมื่อได้ดำเนินการตามคำสั่งนี้แล้วให้ประธานคณะทำงานรายงานหัวหน้าคณะรักษาความสงบแห่งชาติเป็นระยะ ๆและเผยแพร่ผลการดำเนินการต่อสาธารณชนในกรณีที่คณะทำงานเห็นว่าสมควรยุติหรือไม่จำเป็นต้องดำเนินการต่อไปให้รายงานหัวหน้าคณะรักษาความสงบแห่งชาติ โดยจัดทำบัญชีแสดงค่าใช้จ่ายเสนอไปด้วยเมื่อได้รับความเห็นชอบของหัวหน้าคณะรักษาความสงบแห่งชาติแล้วคำสั่งนี้เป็นอันสิ้นสุดลงสั่ง ณวันที่ ๙ เมษายน พุทธศักราช ๒๕๕๘พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๑๗ เมษายน ๒๕๕๘วิชพงษ์/ผู้ตรวจ๒๐ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๘๕ ง/หน้า ๒/๑๖ เมษายน ๒๕๕๘